Den Nord-Cimbriske Tilskuer, 1828-12-23
Udenlandsk. Rusland, Tyrkiet og Grækerland. Man har denne Post hvad man kunne vente sig, lutter uhældige Rygter for Russerne om deres Tilbagetog, saaledes skrives der fra Bucharest, at det russiske Tab paa Heste skal være saa stort, at 6 Regimenter Cavallerie skulle tilsammentaget, ikke havt mere end 200 Heste tilbage. Fra Leiren i Silistria vare mod hundrede Syge ankomne, Størstedelen med forfrosne Fødder. De Syges Antal i Bulgarien anslaaes til det overdrevne, Antal af 32,000. En, der udgiver sig for et Øienvidne, har afmalet Tilbagetoget med de mørkeste Farver: Veiene skulle være bedækkede med døde Heste i tusindeviis og næsten ufremkommelige, medens at Soldaten, udbungret og pialtet, slæbede sig fremad. Grev Wittgenstein havde, førend han forlod Hovedqvarterret, maattet lade alle Munitions= og Bagagevogne, og alt hvad en ikke kunne bringe med sig, opbrænde. Alle Veiene i Omegnen af Silistria vare saa aldeles bundløse, at det russiske lette Cavallerie ved et Udfald af Tyrkerne skulle være sprængt ud i en Sump, som det lykkedes de Forreste igjen at arbeide sig ud af. Læseren gjøres imidlertid opmærksom paa, at alle disse uhældsvangte Efterretninger staae i Nürnberger Courier, og ere vist for en stor Deel fabrikerede der. Samme Blad fortæller ogsaa, at Varna skal have en Besætning af 12,000 Mand, og at der i det Hele skal være bleven tilbage 55,000 Mand russiske Tropper mellem Basardshik og Varna. Der tales om at de russiske Tropper i Wallachiet skulle forøges til 30,000 Md., 2000 Mand af de over Donau tilbagekomne Tropper vare allerede indrykkede i Bucharest. Grev Langeron som nu fører befalingen i begge Forstendømmer, havde den 19de Novbr. opslaaet sit Hovedqvarteer i Bucharest; det paa den høire Donaubred værende Corps var sat under GeneralRoths Overbefaling. Generalerne Witgenstein, Diebitsch og Paskewitsch vare kaldte til Petersburg, Keiser Nicolaus har skjænket de 2 Sidste, Andreasordenen og Rygtet gik i Odessa, at General Paskewitsch skulle overtage Commandoen over Donau Armeen istedet for Witgenstein, dethedder at denne Sidste har begjært sin Afskeed. Til Moskau var den 3die Novemder de Livgarde Regimenter, som havde gjort Feldttoget med i Persien, ankomne paa deres Hjemreise med de af dem erobrede Trophæer, og bleve modtagne med Jubel. - At Russerne ved i en saadan Aarstid at foretage et Tilbagetog gjennem sumpige og ubanede Veie, maae have havt adskillige Tab, især paa Heste, er rimeligt; men at den russiske Soldat, der som bekjendt altid var fortræffelig munderet, skulle paa engang være bleven pialtet, maae være usandfærdig, forhungret kunne han Lasser bener ikke være, thi fra 2de Puncter Kunenzia og Varna kunne Levnedsmidlerne fra det fornrige, sorte Havs Bredder indstrømme. At desuden Tyrkerne have havt flere Besværligheder at kjæmpe imod, viser det, at Russerne ikke paa deres Tilbagemarsch er blevne synderlig foruroliget af dem. Varna - hedder det - er beleiret af 30,000 Md. tyrkiske Tropper, disse ville imidlertid ikke blive den russiske Besætning farlig, thi for det Første have Tyrkerne aldrig før kundet foretage noget Vinterfeldttog i en sumpig, moradsig og oversvømmet Egn, Beleiringsskyts ere Tyrkerne vel ikke synderlig forsynede med, og hvorledes ville de transportere det til Varna, kunne desuden Tyrkerne campere i Feldten i denne Egn, maatte Russerne jo, ligesaa vel have kundet gjøre det; den russiske Armees Hjælpekilder i Nærheden i af Odessa ere i den Henseende større end de Tyrkiske. Det lader imidlertid, som Storherren, vil forsøge paa et Vinter-Feldttog; men der skrives fra Constantinopel, at det fredelskende Partie ansaae dette for noget unaturligt og farligt, de havde derfor gjort Sultanen en Forestilling des- angaaende, men Svaret derpaa, var en befaling til alle disponible Tropper at bryde op til Balkan, og støde til Storvezirens Armee. 15,000 Mand satte sig strax i Bevægelse til Adrianopel. 2000 russiske Fangne vare ankomne til Hovedstaden, og den østerrigske og nederlandske Gesandt havde ladet uddeele blandt dem over 20,000 Gylden. Det heed at den nordamerikanske Agent stod i Begreb med at afslutte en Handelstractat med Porten.